તોરણવાળી ચોકમાં ઉભી રહેતી શાકભાજીની લારીઓ આઝાદ ચોકમાં અને ફ્રૂટની લારીઓ પીલાજીગંજમાં, બસ સ્ટેન્ડ સામેની લારીઓ જૂની કોર્ટનાં પાર્કીગનાં સ્થળમાં, બિલાડીબાગની લારીઓ પોલીસ હેડક્વાર્ટરનાં વચ્ચેનાં પટ્ટામાં, મોઢેરા રોડ પરની ચંદનપાર્ક પાસેનાં પાલીકાનાં પ્લોટમાં, રાધનપુર ચાર રસ્તા પાસેની લારીઓ દ્વારકાપુરીની પ્રાથમિક શાળાની પાછળનાં પાલીકાનાં પ્લોટમાં, બી.કે.સિનેમા પાસેની લારીઓ આશ્રય હોટલ પાસેની પ્લોટમાં અને ખાણીપીણીની તમામ લારીઓ ટાઉનહોલની પાછળનાં ભાગે વહેલા તે પહેલાંનાં ધોરણે ઉભી રાખી દેવા આદેશ કરાયો હતો.આ ઉપરાંત પાલીકા કચેરીની નીચેનાં શાકમાર્કેટ અને આઝાદચોકનાં જૂના તમામનાં લાયસન્સ રદ કરીને નવા લોકોને વહેલા તે પહેલાનાં ધોરણે આપવાનો પણ નિર્ણય કરાયો હતો.